|  |  |
| --- | --- |
|  |  |

ФОНД

ОЦЕНОЧНЫХ СРЕДСТВ

По учебному предмету «Крымскотатарский язык»

10 класс

**ПАСПОРТ**

**фонда оценочных средств**

**по дисциплине «Крымскотатарский язык 10 класс»**

|  |  |  |
| --- | --- | --- |
| №  п/п | Контролируемые разделы (темы) дисциплин٭ | Наименование оценочного средства |
|  | Лексика.Фразеология.Лексикография | 1. КР №1 Контроль языковых знаний.Грамматические задания. |
|  | Имя существительное. | 1.Изложение №1 по отрывку из художественного произведения.  2. Диктант № 1 « Анифе» |
|  | Имя прилагательное. | . Сочинение № 1 на тему: « Как сберечь природу».  3. КР№ 2. Контроль языковых знаний.Тестовые задания. |
|  | Деепричастие.Причастие.  Наречие. | .Словарная работа.  3. Диктант№ 2. «Отьмекке урьмет». Грамматическое задание. |

**10 сыныф.**

**Контрольный диктант «Анифе»**

Басыкъ дам эвчикнинъ къапысы гъырджылдынен ачылып,азбаргъа узун бойлу,тегиз эндамлы яш бир къадын чыкъты.Акъшамдан берли окюрмекте олгъан ягъмурлы шималь ели онынъ юфкъа вуджудына ине киби санчылды,агъызына,бурнуна толды,тизлеринедже саркъкъан орьме къара сачларыны чыбалтты.Агъызындан був олып чыкъкъан араретли нефеси ельнен уйрюлип ,авагъа савурылды.

Онынъ сарылыкъ тюшкен тегиз манълайы,солгъун эсмери бети,уфачыкъ агъызыны черчивелеген индже дудакълары кузь авалары киби сытыкъ ве гъамлы эдилер.Тек бир къонур козьлеринде не кедер вар,не къуванч,не гъадап сезильмей эди.Зан этерсинъ,бу козьлер онынъ рухий вазиетини дегиль де ,башкъа алемни ифаделеп ,къаранлыкътаки джеваир парчалары киби тюкенмез бир ышыкънен,джесарет ве отькюрликнен парылдай эдилер.

Къонур козьлю къадын тизлеринден кельген джарты пальтосынынъ якъасыны котерди, эллерини хачлап пальтосынынъ енълерине сокъты ве резина чызмаларынен сазлы балчыкъта терен излер къалдырып,орьме чубукъ къапыдан топракъ ёлгъа чыкъты.

**Грамматик вазифе.**

**Биринджи джумлени кочюрип язмакъ ве синтаксис талилини япмакъ**.

Басыкъ дам эвчикнинъ къапысы гъырджылдынен ачылып,азбаргъа узун бойлу,тегиз эндамлы яш бир къадын чыкъты.

**Контрольный диктант №2 «Отьмекке урьмет»**

Бир заманларда,къой бакъып юрген бир чобан суваткъа къойларны дагъдаки къадимий чокъракъ башына айдап келе.Сюрю сув ичип тойгъан сонъ,чобан оларны талдагъа айдай да,уйлелик ашамагъа ниетлене.Чантасындан отьмек,пенир,сарымсакъ,таталы согъан ве туз чыкъара.Отьмекни сарымсакълап,чокъракъ сувунда джибитип ашагъанда,отьмек уфачыгъы ерге тюше.Чобан оны ярым кунь къыдыра,лякин тапып оламай.Къаранлыкъланып башлай.Чобан: «Энди ярын къыдырырым,джемаат малыны эвге алып къайтмакъ керек»,-дей ве элиндеки ыргъакълы таягъыны отьмек уфагъы тюшкен ерге саплай,къойларны айдап,эвге къайта.Экинджи куню кене шу отьмек уфачыгъыны тапмакъ ниетинен къойларны махсус шу чокъракъ тарафкъа айдай.Келип бакъса,таягъы сап-сары алтынгъа чевирильген.Чобан барып таягъыны ала ве къувангъанындан ойнамагъа башлай.Акъшам кене къойларны эвге айдай.Онынъ элиндеки таягъыны корьген кой джемааты шаша.

Арадан бир къач кунь кечкен сонъ,чобаннынъ озь эви,азбары пейда ола.

(136 сёз) Ривает.

**Грамматик вазифе.**

Диктант ичинден олгъан исимлерни,сыфатларны ве зарфларны язып алынъыз.

**Словарный диктант.**

Энъ айдын йылдызы,дюньягъа келе,анна тили боюнджа,гимназиянынъ талебеси,арбий окъув,бильгиге къанаатленмей,генч йыллары,эдебий кятип,мусульман миллетининъ,кери къалгъан,тюркий газета,бу неширге,муаррирлик япа,бильги дюньясында,ишчилер шеэри,тезьяларнынъ давушы,мал юклейиджи,къоджаман кевделери,кок юзюне,бурым-бурым тютюн,къою думан,бир къач кунь,пис думан,богъаздаки гемилер,къайсы шеэрде.

(25 сёз бирикме)

**Изложение №1 по отрывку**

**из художественного произведения.**

**«Танышув»**

Трамвай токътагъанда аякъ устюндеки йигит достунен сагълыкълашып,тюшип кетти.Джеврие пенджереден тышкъа бакъып кетер экен,онъа недир кедер эткен киби корюнди.Даа да догърусы,кенардан онъа дерсинъбириси бакъып тура.Чевирилип бакъаджакъ олды,лякин бакъмагъа истемей.Кимерде терс отурсанъ да,арттан санъа бакъкъанларыны дуясынъ.

Артыкъ даянып оламады.Сол тарафтан отургъан йигитке бакъты. Къызнынъ тааджипли козьлери,йигитнинъ мазун козьлеринен расткелиштилер.Джеврие,бу насыл юзсюз огълан экен,деп ачувланаджакъ олды.Лякин ачувланмады,аксине,тюшюнджеге далды.Чюнки о козьлерде ич бир тюрлю яманлыкъ корюнмей,аксине олар гъает мераметнен бакъа эдилер.Къыз онынъ къайда тюшкенини корьмеди.Чюнки озьлери йигиттен эвель тюшкен эдилер.Джеврие баягъы ергедже сёзсюз кетти.Аркъадашы онъа,анавы йигитни бегендинъми ёкъса,деп эришеджек олды,лякин бири-бирини даа яхшы бильмегенлери ичюн сусмагъа меджбур олды.Шу куньден сонъ Джеврие институткъа кеткенде де,кельгенде де,янында ким олгъанындан къатий назар,козьлеринен йигитни къыдыра эди.Лякин эр кересинде озюнинъ япкъан ишини озю янълыш таный эди.Йигит де онъа бир даа расткельмеди.

(156 сёз)

**Контрольная работа№1. Контроль языковых знаний.Грамматические**

**задания.**

**1.Насыл сёзлерде бир созукъ ариф эки сесни бильдире.**

Дегирмен,ёлджу,дост,терек,ювез,отурмакъ,торба,бет,отлар,кузьгю,акъшам,

ябанджы.

**2.Къайд этильген арифлер къайсы сёзлерде языла?**

**н;нъ**- со.., а..асы, озю.., кези..дилер,пеши..ден;

**к; къ**; - со..акъ ,..учь ,и..метине, то..талып;

**г;гъ;-**..оль, юм..андже, дал..анынъ ,..айып;

**3.Къошулып язылгъан муреккеп сёзлерни тапынъыз.**

а)къаве(тюс),б)къыркъ(аякъ),в)кунь(айлан),г)барып(кельди),д)Эски(Къырым)

е)ачыкъ(мавы),ж)аш(къазан),з)ёл(къапу).

**4.Сёзлер группасында –*люк* ялгъамасы къошуладжакъ сёзлерни тапынъыз.**

а)туз(-лукъ,-лыкъ); б)куль(-люк,-лик) ; в)дост(-лукъ,-лыкъ); г)дёрт(-люк,-лик); д)сёз(-люк,-лик); е)козь(-люк,-лик).

**5.Тамыр ве сёз япыджы ялгъамаларны айырынъыз.**

Ишлемек**,**ормакъ,ишчи,оракъ,орды,сызыкъ,башлы,ишкир,башла,сызды,сызыкълы,башлыкъ,ишлев,башлав,сызыкъсыз,ишле,башсыз,багъчалы,башламакъ,багъчаджылыкъ,сызгъан,багъчасыз,оракълыкъ.

**6.Сёзлер группаларында антонимлерни тапып, джумлелер тизинъиз.**

а) семиз,тар,арыкъ,юксек; б)узакъ,якъын,къалын,кенъ; в)къара,сия,мавы,беяз; г)агъламакъ,чапмакъ,кульмек,шенъленмек; д)яваш,тез,бираз,чабик.

**7.Джумлелерни язып алынъыз.Фразеологик бирикмелерини тапып,астларыны сызынъыз.**

Башыны ерге аскъан Шамрат да индемеди. Менали молланынъ макътавына ишанып,бойнумы урды.Джаным битай,бизим эвге кене де козь-къулакъ ола беринъиз! Еди йылдан берли онынъ бу адетлеринден джаным янды. Лякин Ильяс бунъа къулакъ асмады,директорнынъ кабинетине сокъулды.

**8.Синонимлерни тапынъыз.**

а) акъча, б) къуванч, в)сес, г) йыл, д) гузель, е) беяз,ж) бита, з) чамур,и) урьме

**Контрольная работа №2**

**Грамматик вазифе иле язма иш**

***І вариант***

*1-вазифе. (1 б)*

***Йылдызлар, джевиз, айванлар*** *сёзлернен бирер адий джумле тизинъиз.*

*2-вазифе. Метинден сёз бирикмелерини язып алынъыз.(2 б)*

Меним адымны бахтсыз агъам профессор Бекир Чобан-заде, моллаакъайнынъ алдына чыкъып: «Кядемнинъ адыны Зулейха-Шерфе деп къоюнъыз! Эгер къоймасанъыз, не бакъарым, не «кядем дермен, бешикни йыкъар, йыкъар къачарман!»—деген. Молла акъай ве анам, бабам да, мунасип корип, адымны Зулейха къойгъанлар. Дегени киби, агъам мени аркъасына котерип осьтюрген.

*3-вазифе. Берильген сёзни келишлернен тюрлендиринъиз, ялгъамаларыны къайд этип язынъыз.(2 б)*

- Такъвим

- Кирпи

- Невбетчи

**Контроль иш №2**

**Грамматик вазифе иле язма иш**

***І І вариант***

1-вазифе *(1 б)*

**Дагълар, байрам, чечеклер** сёзлернен бирер адий джумле тизинъиз.

*2-вазифе. Метинден сёз бирикмелерини язып алынъыз. (2 б)*

Меним языларым ич бир шей косьтермесе де, къырылгъан, чайпалгъан, бельки бугунь-ярын олюп, ёкъ болуп кетеджек къырымтатарны, онынъ минлерини, дуйгъуларыны бек яхшы косьтере; бир кунь келип, тарих Къырымман огърашса, къырымтатар къырымтатарны къыдырса, меним языларым ортагъа чыкъар. Эгер булай олмаса да, зарары ёкъ.

 3-вазифе. Берильген сёзни келишлернен тюрлендиринъиз, ялгъамаларыны къайд этип язынъыз. *(2 б)*

- Эким

- Кобелек

- Тизе